Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 437/13/8811	Trebišov, 11.10.2013
EEČ : 2-69-552-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Rodičovské združenie pri Materskej škole „Mier“, Hviezdoslavova 422/3, 075 01  Trebišov  50,00 €  
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Streda nad Bodrogom pod spisovou značkou ORP-624/SB-13.
	Dňa 25.05.2013 v čase o 21.30 h so svojím vozidlom zn. Chrysler Voyager s ev. č. XXXXX, striebornej farby, v obci XXXXX - Véč na ul. Agátovej počas jazdy zišiel z vozovky a kolesom prešiel cez kanalizačný poklop verejnej kanalizácie, pričom poškodil príklop na prečerpávacej stanici verejnej kanalizácie pred rodinným domom č. 229, ktorá bola prikrytá dvoma polkruhovými betónovými panelmi, pričom jeden polkruh spadol do prečerpávacej stanice, následkom čoho poškodil tlakovú rúru, elektrické káble, čerpadlo a plavák, dôsledkom čoho došlo k automatickému odpojeniu čerpadla verejnej kanalizácie a k odstaveniu pripojenia účastníkov verejnej kanalizácie, čím takto spôsobil pre XXXXX škodu vo výške 399,95 €. 

Odôvodnenie: 
	Uznesením policajného orgánu Obvodné oddelenie PZ Streda nad Bodrogom sp. zn. ČVS: ORP-624/SB-TV-2013 z 26.06.2013 bolo vznesené obvinenie  XXXXXovi pre prečin poškodzovania a ohrozovania prevádzky všeobecne prospešného zariadenia podľa § 288 Tr. zák., na tom skutkovom základe, ako je uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený XXXXX a zástupca poškodenej strany p. XXXXX - starosta obce XXXXX, uzavreli na Okresnom súde v Trebišove pred probačným a mediačným úradníkom dňa 09.08.2013 dohodu o zmieri, v rámci ktorej poškodená strana vyhlásila, že nakoľko obvinený uhradil v plnej výške spôsobenú škodu, jej nároky v predmetnej veci sú uspokojené.

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a prisľúbil, že podobný skutok voči poškodenej strane sa nebude opakovať.

	Dňa 22.08.2013 obvinený na účet Krajskej prokuratúry v Košiciach zložil peňažnú sumu určenú na všeobecne prospešné účely vo výške 100,- €, z ktorej sa určuje 50%, t. j. 50,- € štátu na peňažnú pomoc poškodeným podľa osobitného predpisu a 50%, t. j. 50,- € Rodičovskému združeniu pri Materskej škole „Mier“, Hviezdoslavova 422/3, 075 01  Trebišov,  XXXXX

	Táto suma je primeraná závažnosti spáchaného prečinu.
 
	Obvinený a poškodená strana s týmto spôsobom vybavenia veci vyslovili súhlas.

	Vzhľadom na povahu a závažnosť činu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.
	
	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka